Shehu Idris (An haife shi a shekarar 1936 ya rasu a 2020), ya kasance shine Sarkin Zazzau na goma sha takwas 18 a jerin sarakunan Zaria dake Jihar Kaduna, a sarakunan Fulani a karkashin Daular usmanniya ta Musulunci Sokoto Nijeriya. Shehu idris shine ɗa na biyar a wajen mahaifiyarsa kuma ɗa na shida a cikin maza a wajen mahaifinsa. Shehu Idiris ya kasance shine mafi tsawon mulki a tarihin masarautar kasar Zazzau, ya kwashe tsawon shekaru 45 a sarautar.Ya hau karagar mulki tun a 8 ga watan Fabrairu shekarar alif 1975 biyo bayan rasuwar Sarkin Zazzau na goma sha bakwai Muhammadu Aminu a sanda Idris yake da shekaru 39 a rayuwarsa. Mahaifinsa shine Malam Idris Auta, mahaifiyarsa kuma itace Hajiya Aminatu Idris.. Tarihin mai martaba sarkin zazzau Alhaji Shehu Idris ya fara ne daga 20 ga watan febrairu shekara ta 1936, wanda shine asalin ranan da aka haifawa malam Idrisu Autan Sambo da malama Aminatu matarsa ta uku. Bayan sati ɗaya da haihuwarsa an sanya ma yaron suna SHEHU USMAN kaman yadda addini da al’ada suka tanadar. An haifi Idris daga gidan malam Idrisu Auta wanda akafi sani da Auta Sambo taré da matarsa Hajiya Aminatu..